תוכנית הטלוויזיה "חיים חדשים" בנושא "אני והחברה: ריקנות ומילוי בקשרים בינאישיים".
בעתיד נגיע למצב שברמה האנושית דבר לא ימלא אותנו ואז יתחיל חיפוש אחר מילוי חדש. אז נגלה שקשר חדש בין אנשים יכול להוות אמצעי להשגת מילוי עליון, השגת הא-לוהות.
האנושות מתפתחת ולכן מתגלה בקשר בין בני אדם מקום ריק, זועם, שמחכה למילוי חדש.
אנשים מתקשים למלא עצמם בקשרי ידידות, ובכלל. אנחנו מתקדמים למצב שבו יש לנו הכול אבל אנחנו מרגישים ריקנות.
בעבר מערכות יחסים היוו מקור למילוי, כיום הרצון לקבל גדל ולכן גם זה לא ממלא אותו.
האדם מחפש תענוג, וכשאין תענוג באה ריקנות מהכול כסף, מין, אוכל, תרבות, משפחה.
הריקנות מורגשת ברצון ליהנות האגואיסטי. המילוי יורגש ברצון לגרום תענוג לזולת.
העולם שלנו מתקיים לפי העיקרון של אהבה עצמית, ואילו העולם שמעליו מתקיים לפי העיקרון של אהבת הזולת.
אנו עומדים בפני פריצה לעולם עליון והיא תלווה בצירי לידה. כדי להקל עלינו, מתגלה חכמת הקבלה.
בעולם העליון אנחנו מגלים שסביבנו אין אנשים זרים, אלא מיליארדי ילדים, חלקי נשמתנו ממש. מתפתח רגש אהבה ואנחנו מגלים שכולנו נשמה אחת, לכן הקשר הנכון הוא ו"אהבת לרעך כמוך".